Albertas Vasiliauskas

Albertas Vasiliauskas (1935 m. vasario 14 d. Šlapaberžėje, Dotnuvos valsčiuje – 2024 m. rugpjūčio 8 d. Kaune)Albertas Vasiliauskas. Visuotinė lietuvių enciklopedija. 2018-08-01. Nuoroda tikrinta 2024-08-22.Mirė miškininkas, eksministras Albertas Vasiliauskas. LRT. 2024-08-09. Nuoroda tikrinta 2024-08-10. – Lietuvos miškininkas, fitopatologas, politinis veikėjas.

 Biografija 
1953 m. baigė Kauno sodininkystės-daržininkystės technikumą, 1958 m. Lietuvos žemės ūkio akademijos Miškų ūkio fakultetą, 1963 m. Lietuvos miškų instituto stacionarinę aspirantūrą. 1982 m. biologijos mokslų daktaras.http://www.mokslas.mii.lt/mokslas/SRITYS/duom00.php?pav=V&sritis=B 

Nuo 1958 m. Kauno miškų ūkio Zapyškio girininkijos girininkas. 1959–1960 m. Dubravos miškų tyrimo stoties Vaišvydavos girininkijos girininkas. 1964–1965 m. Lietuvos miškų instituto vyresnysis mokslinis bendradarbis. 1966–1990 m. Dubravos miškų tyrimo stoties direktorius, 1991–1992 m. Dubravos eksperimentinės miškų urėdijos urėdas. 1992–1994 m. Lietuvos miškų instituto direktorius.

1984–1994 m. dėstė Lietuvos žemės ūkio akademijoje ekologijos pagrindų kursą. Nuo 1994 m. birželio 9 d. iki 1996 m. Lietuvos miškų ūkio ministras Adolfo Šleževičiaus VI Vyriausybėje, 1996 m. – Lauryno Stankevičiaus VII Vyriausybės miškų ūkio ministras. 2001–2005 m. Lietuvos aplinkos ministerijos viceministras.

Ištyrė spygliuočių medžių šaknų puvinio sukėlėją – šakninę pintį. Kovai su šia liga (kartu su Birute Kažemėkiene) sukūrė pripažintą išradimu biologinį preparatą „Girionys-1“. Miško fitopatologijos klausimais paskelbė apie 100 mokslinių ir gamybinių straipsnių, parašė knygų.CV  (Kauno miškų ir aplinkos inžinerijos kolegija: Garbės nariai, p. 14)

1985 m. LTSR nusipelnęs miškininkas. 2007 m. Kauno miškų ir aplinkos inžinerijos kolegijos garbės narys.

 Bibliografija 
 Lietuvos TSR miškų ūkis, 1968 m.
 Svarbiausių miško medžių kenkėjai ir ligos, 1968 m.
 Šakninė pintis ir spygliuočių miškų ekosistemų atsparumas, 1989 m., rusų k.
 Miško apsaugos vadovas, 2000 m.
 Miško fitopatologija / Zenonas Dabkevičius, Albertas Vasiliauskas, Algimantas Žiogas. – Kaunas: Lututė, 2006. – 355 p.: iliustr. – ISBN 9955-692-53-7

 Šaltiniai 

Kategorija:Lietuvos miškų ūkio ministrai
Kategorija:Lietuvos aplinkos viceministrai
Kategorija:Miškų urėdai
Kategorija:Lietuvos girininkai
Kategorija:Lietuvos pedagogai